|  |
| --- |
| ***Projektas*** |
| Pagėgių savivaldybės taryba**sprendimas****dėl NEKILNOJAMOJO turto pripažinimo nereikalingu, netinkamu (negalimu) naudoti, nurašymo ir likvidavimo** |
| 2021 m. gruodžio 6 d. Nr. T1-210Pagėgiai |

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1, 7 punktais ir 27 straipsnio 2 dalimi, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos patvirtinimo“, 7.3 papunkčiu ir atsižvelgdama į Pagėgių savivaldybės administracijos statinio(ių) techninės priežiūros patikrinimo 2021 m. spalio 11 d. aktą Nr. STPPA-56, Pagėgių savivaldybės taryba n u s p r e n d ž i a:

 1. Pripažinti nereikalingu arba netinkamu (negalimu) naudoti Pagėgių savivaldybei nuosavybės teise priklausantį nekilnojamąjį turtą − 17/100 ūkinio pastato, kurio unikalus Nr. 8898-3007-3034, užstatytas plotas − 314,00 kv. m, žymėjimas plane 4I1p, registro Nr. 50/121200, esantį Topolių g. 10, Lumpėnų k., Lumpėnų sen., Pagėgių sav.

 2. Nurašyti 1 punkte nurodytą turtą iš Pagėgių savivaldybės administracijos buhalterinės apskaitos.

 3. Likviduoti nurašytą turtą Lietuvos Respublikos Vyriausybės nustatyta tvarka.

 4. Įpareigoti Pagėgių savivaldybės administracijos Lumpėnų seniūnijos seniūnę Danguolę Mikelienę būti atsakinga už 1 punkte nurodyto nekilnojamojo turto išardymą ir likvidavimą.

 5. Sprendimą paskelbti Pagėgių savivaldybės interneto svetainėje [www.pagegiai.lt](http://www.pagegiai.lt).

 Šis sprendimas gali būti skundžiamas Lietuvos Respublikos administracinių ginčų komisijos Klaipėdos apygardos skyriui (H.Manto g. 37, 92236 Klaipėda) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo ar įteikimo suinteresuotam asmeniui dienos.

SUDERINTA:

Administracijos direktorius Virginijus Komskis

 Dokumentų valdymo ir teisės skyriaus vyresnioji specialistė Ingrida Zavistauskaitė

Dokumentų valdymo ir teisės skyriaus vyriausioji specialistė

(kalbos ir archyvo tvarkytoja) Laimutė Mickevičienė

Parengė

Laimutė Šegždienė, Turto ir ūkio skyriaus vedėja

 Pagėgių savivaldybės tarybos

 veiklos reglamento

 2 priedas

**SPRENDIMO PROJEKTO „DĖL NEKILNOJAMOJO turto pripažinimo nereikalingu, netinkamu (negalimu) naudoti, nurašymo ir likvidavimo”**

**AIŠKINAMASIS RAŠTAS**

2021-12-06

 ***1. Parengto projekto tikslai ir uždaviniai:*** Pripažinti nereikalingu arba netinkamu

(negalimu) naudoti dalį (17/100) ūkinio pastato, esančio Topolių g. 10, Lumpėnų k., Lumpėnų sen., Pagėgių sav.

 ***2. Kaip šiuo metu yra sureguliuoti projekte aptarti klausimai***: Gautas Pagėgių savivaldybės administracijos Statinio techninės priežiūros patikrinimo 2021-10-11 aktas Nr. STPPA - 56, kuriame nurodyta, kas ūkinis pastatas neatitinka minimalių statybos įstatyme, statybos techniniame reglamente STR keliamų reikalavimų. Pastato fasadas − plytos, vietomis ištrupėjusios, pastatas apaugęs menkaverčiais medžiais ir krūmais. Pastatas nenaudojamas, apleistas ir netvarkomas. Administracija siūlo pripažinti šį pastatą netinkamu (negalimu) naudoti, išardyti ir likviduoti, sutvarkant teritoriją.

 ***3. Kokių teigiamų rezultatų laukiama:***  sutvarkyta teritorija.

 ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta:***  priėmus sprendimą neigiamų pasekmių nenumatoma.

 ***5. Kokius galiojančius aktus (tarybos, mero, savivaldybės administracijos direktoriaus) reikėtų pakeisti ir panaikinti, priėmus sprendimą pagal teikiamą projektą.***

 ***6. Jeigu priimtam sprendimui reikės kito tarybos sprendimo, mero potvarkio ar***

***administracijos direktoriaus įsakymo, kas ir kada juos turėtų parengti:*** Pagėgių savivaldybės administracijos Architektūros ir kraštotvarkos skyrius.

 ***7. Ar reikalinga atlikti sprendimo projekto antikorupcinį vertinimą:*** nereikalinga**.**

 ***8. Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi)***.

 **9.** ***Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai:***

 ***10. Projekto rengėjas ar rengėjų grupė.*** Turto ir ūkio skyriaus vedėja Laimutė Šegždienė, tel. 8 441 70 410.

 ***11. Kiti, rengėjo nuomone, reikalingi pagrindimai ir paaiškinimai:*** projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1, 7 punktais ir 27 straipsnio 2 dalimi, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos patvirtinimo“.

Turto ir ūkio skyriaus vedėja Laimutė Šegždienė

